Universitatea din Zürich

Universitatea din Zürich (UZH, în germană Universität Zürich), situată în orașul Zürich, este cea mai mare universitate din Elveția, cu peste 25.000 de studenți. Ea a fost fondată în anul 1833 din colegiile deja existente de teologie, drept și medicină și din noua facultate de filosofie. În prezent, universitatea are șapte facultăți: Filosofie, Medicină Umană, Științe Economice, Drept, Matematică și Științe Naturale, Inginerie, Informatică și Robotică, Teologie și Medicină Veterinară. Universitatea oferă cea mai largă gamă de cursuri și de subiecte decât orice altă instituție elvețiană de învățământ superior. În octombrie 2018 un număr de 23 laureați ai premiului Nobel și 1 câștigător al Premiului Turing erau afiliați cu Universitatea din Zürich ca absolvenți, profesori sau cercetători. Istoric Universitatea din Zürich a fost fondată pe 29 aprilie 1833, atunci când colegiile deja existente de teologie, Carolinum, fondat de Huldrych Zwingli în 1525, de drept și de medicină au fuzionat cu o nouă facultate de filosofie. A fost prima universitate din Europa care a fost fondată de stat și nu de un monarh sau de biserică. În primii ani de existență ai universității numirea în 1839 a teologului german David Friedrich Strauss ca șef al catedrei de teologie a provocat o controversă majoră, deoarece Strauss susținea că minunile creștine din Noul Testament erau repovestiri sub o formă mitică a unor evenimente normale ca întâmplări supranaturale. În cele din urmă, autoritățile i-au oferit lui Strauss o pensie înainte ca el să aibă șansa să-și preia atribuțiile. Universitatea a permis femeilor să participe la prelegerile de filosofie din 1847 și a primit prima femeie la studiile de doctorat în 1866. Facultatea de Medicină Veterinară a fost înființată în 1901, fiind -a doua cea mai veche astfel de facultate din lume. În 1914 universitatea s-a mutat în noul sediu proiectat de arhitectul Karl Moser pe Rämistrasse 71. Campus Spațiile universității sunt împrăștiate pe toată suprafața orașului Zürich. Studenții și profesorii pot folosi mai multe biblioteci, inclusiv biblioteca ETH și Biblioteca Centrală din Zürich, cu peste 5 milioane de volume. În 1962 Facultatea de Științe a propus înființarea campusului Irchelpark în zona Strickhofareal. Prima etapă de construcție a clădirilor universitare a început în 1973, iar campusul a fost inaugurat în 1979. Cea de-a doua etapă de construcție a durat din 1978 până în 1983. Campusul adăpostește, de asemenea, muzeul de antropologie Anthropologisches Museum și arhivele cantonale Staatsarchiv Zürich. Muzeul În cadrul universității funcționează un institut și un muzeu de istorie a medicinii. Situația academică Facultăți Universitatea din Zürich este clasată în primele zece universități din Europa și în primele cincizeci de universități din întreaga lume. Mai ales în domeniile bioștiinței și finanțelor există o strânsă colaborare între Universitatea din Zürich și ETH (Institutul Federal pentru Tehnologie, aflat vizavi). Facultatea lor de Medicină Chiropractică are o durată de studii de șase ani. Clasament Shanghai Jiao Tong University Ranking (cu un accent puternic pe rezultatele cercetării – menționări în revistele științifice, premii Nobel etc.) locul 54 la nivel global și locul 15 în Europa. THES – QS World University Rankings (cu un accent mare pe peer review) locul 61 la nivel global și locul 14 în Europa. QS World University Rankings 2014 locul 57 la nivel global. Professional Ranking of World Universities (pe baza numărului de absolvenți care dețin funcția de director (CEO) în cadrul celor mai mari 500 de companii din întreaga lume.) locul 32 la nivel global și locul 10 în Europa. University Ranking by Academic Performance (URAP) 2010 locul 52 la nivel global și locul 1 în Elveția. Departamentul de Economie al universității este foarte apreciat și a fost clasat în 2017 de ziarul financiar Handelsblatt pe primul loc în spațiul vorbitor de limbă germană. În 2009 Facultatea de Administrarea Afacerilor a fost clasată pe locul 3 în spațiul vorbitor de limba germană. Politica lingvistică Cursurile pentru licență sunt predate în germana elvețiană standard („Hochdeutsch”), dar utilizarea limbii engleze crește ca importanță în cadrul mai multor facultăți. Singurul program de studii realizat în întregime în limba engleză este programul de limba și literatura engleză. Toate cursurile de masterat la Facultatea de Științe sunt predate în limba engleză. Cursurile de masterat în economie și finanțe sunt ținute în principal în limba engleză, în timp ce programul de master în finanțe cantitative este ținut în întregime în limba engleză. Persoane notabile asociate universității Rolf Pfeifer – Laboratorul de Inteligență Artificială, IFI Albert Hofmann - chimie farmaceutică Albert Einstein - fizică și filosofie Viața studențească Organizația universitară Academic Sports Association (ASVZ) oferă o gamă largă de facilități sportive pentru studenții universității. Studenți și profesori notabili Științe politice, drept și științe sociale Economie, afaceri și management Științe Laureați ai Premiului Nobel Doisprezece laureați ai Premiului Nobel, în primul rând în fizică și chimie, au avut legături cu această universitate. Instituții asociate Corpus Córporum, bibliotecă digitală creată și întreținută de Institutul de Filologie Latină și Greacă al universității. Swiss National Supercomputing Centre Note Legături externe Union of students' associations of the University of Zurich Arhivat în 10 aprilie 2008, la Wayback Machine. The Ranking Forum of Swiss Universities